b'\n_START_ARTICLE_\nAnthracocentrus\n_START_SECTION_\nUtseende\n_START_PARAGRAPH_\nStore til sv\xc3\xa6rt store (40-110 millimeter), kraftige, m\xc3\xb8rkt r\xc3\xb8dbrune til svarte trebukker. Oversiden er blank og glatt, kroppen en tanke flat. De utmerker seg s\xc3\xa6rlig ved sv\xc3\xa6rt kraftige kjever (mandibler), s\xc3\xa6rlig hos hannene. Pronotum har kraftige pigger p\xc3\xa5 sidene. Antennene er omtrent to tredjedeler s\xc3\xa5 lange som kroppen hos hannene, omtrent halvparten s\xc3\xa5 lange som kroppen hos hunnene.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er nattaktive. En del av dem kommer til lys.\n_START_SECTION_\nUtbredelse\n_START_PARAGRAPH_\nSlekten er vidt utbredt i Afrika og i det vestlige Asia \xc3\xb8stover til India.'